**fără punct**

*Mariana Fulger*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pot să te scriu râzând

şi să ningă ferestrele cât vezi cu ochii

înăuntrul inimilor lor de ferestre

versuri fără moarte sau poate

cum stai morocănos ori dansând pe acoperişuri

cu dimineaţa în mână şi un buchet imens de lalele

poţi să spui privindu-mă numele tuturor stelelor

şi la câte grade sunt aşezate

nord şi sud, est şi vest

alb şi albastru, şi albastru închis-închis

de fiecare inimă care citeşte

poţi să aţipeşti dacă ai pierdut firul

e oricum pe tâmpla ta de muză

poate trage oricine şi va pluti cu infinitul

obosit numai puţin

un vers mai rămuros decât oricare

se ia la întrecere cu trecerea vieții, apoi renunță

pe muzica inimii ăsteia care te iubeşte

pot să pun punct aici şi să stau în umbră

dar acolo în zare te-ai trezit

şi gătiți cu conduri de vis treaz

mergem din vârf de arbore în vârf de arbore

e frig și vom fi mai aproape de soare

în acest februarie

\_

Copyright Mariana Fulger